Iglesia Ni Cristo
An Iglesia Ni Cristo [1] (Tinag-alog nga pagluwás: [ɪˈglɛ̝ʃɐ ni ˈkɾisto̞], ginpapahalipot nga INC; puyde liwat igliteral nga Winaray nga Singbahan ni Cristo o Katitirok ni Cristo) usá nga naglulugaríng nga diri-trinitaryo nga Kristyano nga grupo nga nagtikang ha Pilipinas. Gintikáng iní han 1914 ni Felix Y. Manalo.
Pagtikang[igliwat | Igliwat an wikitext]
An Iglesia Ni Cristo in usa nga relihiyon. Ini in usa nga pang kabug usan nga Kristiyano nga singbahan nga nagtikang ha Pilipinas. Na rehistro ini dida han 1914 ni Felix Y. Manalo nga asya an naging pinakasyahan nga pinaka-igbaw nga ministro.
Ginsisiring han Iglesia Ni Cristo nga hira an nag-uusaan nga tinuod nga relihiyon nga nagtikang pa han relihiyon nga gintukod ni Jesus ngan an iba nga relihiyon yana in mga dire na asya. Ha doktrina o ha mga igintututdu ha sakob han Iglesia Ni Cristo in nagsisiring nga an petsa han ka rehistro hinin ha Gobyerno ha Isla han Pilipinas dida han ika-27 han Hulyo ni Felix Y. Manalo in usa nga pangilal-an han urhi nga gin sugo han Ginoo -- ngan usa gihap nga katumanan han nakasurat ha baraan nga kasuratan mahitungod han pagkatukod utro han Iglesia Ni Cristo ha harayo nga sinirangan kadungan han ika-pito nga tatak nga nagsisiring han katapusan han kalibutan.
Han kamatay ni Felix Y. Manalo dida han tuig 1963, an Iglesia Ni Cristi in naging usa nga pangkabug-usan nga nasyon nga relihiyon nga may ada 1,250 gudti-ay nga mga singbahan ngan 35 nga mga dagko ngan sementado nga singbahan. An iya anak nga hi Eraño G. Manalo an sumunod nga nanguna han Iglesia Ni Cristo ngan ha pag pasamwak han pagpahaluag o pagpadako ngan pag himu hinin nga panbug-os nga kalibutan hasta han iya kamatay dida han ika-31 han Agusto, 2009 -- kun diin an iya anak an sumunod nga pinaka igbaw nga ministro.
Han tuig 2010, nabaruan han National Statistics Office nga an porsyento na han mga miyembro han Iglesia Ni Cristo kay umabot na hin 2.45% ngan ini hin ika-tulo na ha pinaka dako nga organisasyon hin relihiyon ha Pilipinas nga nasunod ha Romano Katoliko nga may ada 80.6 nga porsyento ngan an Islam nga may ada 5.6 ka porsyento.
Batun-batunay han INC ngan MCGI[igliwat | Igliwat an wikitext]
Nagin mapaso an nagin batun-batunay tikang han tuig 2004 ha SBN 21 nga channel han relihiyon han Iglesia ni Cristo ni Eraño Manalo ngan Iglesia sa Dios (Members Church of God International) nga ginpapangunahan ni Bro. Eli Soriano. An diskusyon han duha nga programa nga “Ang Tamang Daan” han INC ngan “Ang Dating Daan” han MCGI nga magkasangay ha ngaran in ginsubaybayan gud han mga magkirita nga may panginlabot ha espirituhanon nga butang.[2]
Mga kasarigan[igliwat | Igliwat an wikitext]
- ↑ Camilo, Correa. "The perpetual corporate term- "Iglesia Ni Cristo (Church of Christ)"" (PDF). Securities and Exchange Commission of the Philippines. Securities and Exchange Commission of the Philippines. Ginhipos tikang han orihinal (PDF) han 2017-09-18. Ginkuhà 14 Septyembre 2018.
- ↑ https://www.philstar.com/opinyon/2002/02/13/150524/inc-dapat-makipagdebate-kay-bro-eli-soriano
ilo_Latn war_Latn war_Latn war_Latn war_Latn war_Latn war_Latn war_Latn war_Latn war_Latn eng_Latn tgl_Latn